CELEX: 62016TN0344
Language: da
Date: 2016-06-27 00:00:00
Title: Sag T-344/16: Sag anlagt den 27. juni 2016 — Blackmore mod EUIPO — Paice (DEEP PURPLE)

29.8.2016   
            
            
               DA
            
            
               Den Europæiske Unions Tidende
            
            
               C 314/28
            
         Sag anlagt den 27. juni 2016 — Blackmore mod EUIPO — Paice (DEEP PURPLE)
   (Sag T-344/16)
   (2016/C 314/39)
   Stævningen affattet på engelsk
   
      Parter
   
   
      Sagsøger: Richard Hugh Blackmore (New York, New York, De Forenede Stater) (ved barrister A. Edwards Stuart)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Den anden part i sagen for appelkammeret: Ian Paice (London, Det Forenede Kongerige)
   
      Oplysninger vedrørende sagen for EUIPO
   
   
      Indehaver af det omtvistede varemærke: Richard Hugh Blackmore
   
      Det omtvistede varemærke: EU-ordmærket »DEEP PURPLE« — registreringsansøgning nr. 11 772 721
   
      Sagen for EUIPO: Indsigelsessag
   
      Den anfægtede afgørelse: Afgørelse truffet den 21. marts 2016 af Femte Appelkammer ved EUIPO (sag R 736/2015–5)
   
      Påstande
   
   
               —
            
            
               Den anfægtede afgørelse annulleres og der gives medhold i søgsmålet.
            
         
               —
            
            
               EUIPO tilpligtes at betale sagsøgerens omkostninger i forbindelse med søgsmålet.
            
         
      Anbringender
   
   
               —
            
            
               Appelkammeret antog med urette det bevismateriale, der blev indgivet den 5. november 2014, til realitetsbehandling
            
         
               —
            
            
               Appelkammeret lagde med urette til grund, at der var tilstrækkeligt bevis for goodwill på grundlag af det bevismateriale, der var indgivet inden for fristen
            
         
               —
            
            
               Appelkammeret lagde med urette til grund, at bevismaterialet var tilstrækkeligt til at fastslå, at indsigeren er berettiget til en andel i en eventuel goodwill
            
         
               —
            
            
               Appelkammeret godtog med urette konklusionerne i R880-dommen
            
         
               —
            
            
               Appelkammeret antog med urette det bevismateriale, der blev indgivet den 13. april 2015, til realitetsbehandling
            
         
               —
            
            
               Appelkammeret fastslog med urette, at varemærket ikke kunne registreres for et bredere sortiment af varer og tjenesteydelser end hvad dette bevismateriale berettigede. Appelkammeret foretog en urigtig anvendelse af reglerne om uhjemlet benyttelse af forretningskendetegn (passing off), idet det konkluderede, at der forelå vildledende angivelser i forhold til disse varer og/eller af indsigerens goodwill i forhold til disse varer.